CELEX: 62021CN0172
Language: fi
Date: 2021-03-19 00:00:00
Title: Asia C-172/21: Ennakkoratkaisupyyntö, jonka Landgericht Köln (Saksa) on esittänyt 19.3.2021 – EF v. Deutsche Lufthansa AG

14.6.2021   
            
            
               FI
            
            
               Euroopan unionin virallinen lehti
            
            
               C 228/21
            
         
      Ennakkoratkaisupyyntö, jonka Landgericht Köln (Saksa) on esittänyt 19.3.2021 – EF v. Deutsche Lufthansa AG
      (Asia C-172/21)
      (2021/C 228/27)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Köln
      
         Pääasian asianosaiset
      
      
         Valittaja: EF
      
         Vastapuoli: Deutsche Lufthansa AG
      
         Ennakkoratkaisukysymykset
      
      
                  1)
               
               
                  Onko normaalihintaan verrattuna edullisemman yrityshinnan (tässä tapauksessa 169 euron sijasta 152 euroa), joka perustuu lentoliikenteenharjoittajan ja toisen yrityksen väliseen puitesopimukseen ja jonka vain kyseessä olevan yrityksen työntekijät voivat varata liikematkojaan varten, osalta kyse asetuksen (EY) N:o 261/2004 (1) 3 artiklan 3 kohdan ensimmäisessä virkkeessä tarkoitetusta alennetusta hinnasta, jota ei tarjota suoraan tai välillisesti yleisölle?
               
            
                  2)
               
               
                  Jos kysymykseen 1 vastataan myöntävästi, onko niin, ettei tällaisen yrityshinnan osalta ole kyse myöskään asetuksen (EY) N:o 261/2004 3 artiklan 3 kohdan toisessa virkkeessä tarkoitetusta lentoliikenteen harjoittajan tai matkanjärjestäjän kanta-asiakasohjelmasta tai muusta kaupallisesta ohjelmasta?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).